เรือรบมะกันมุ่งคาบสมุทรเกาหลีตามแผน
(ภาพจาก : AP),สหประชาชาติ (ยูเอ็น) โดยคณะมนตรีความ มั่นคงแห่งสหประชาชาติ สมาชิก 15 ประเทศลงมติ เอกฉันท์ ประณามเกาหลีเหนือทดสอบขีปนาวุธครั้ง ล่าสุดเมื่อวันอาทิตย์ที่ผ่านมา แม้ว่าการทดสอบขีปนาวุธไม่ประสบความสำเร็จ แต่ก็ถือเป็นพฤติกรรมสั่นคลอนเสถียรภาพความมั่นคงในภูมิภาค นอกจากนั้น สหประชาชาติขู่ใช้มาตรการคว่ำบาตรเพิ่มเกาหลีเหนืออีก 6 ชุด ซึ่งมาตรการคว่ำบาตร 2 ชุด ปรับเพิ่มจากมาตรการคว่ำบาตรเดิมเมื่อปีที่แล้วกับมาตรการสกัดกั้นสกุลเงินตราเกาหลีเหนือ,ขณะเดียวกันความเคลื่อนไหวกองเรือรบ สหรัฐฯนำโดยเรือบรรทุกเครื่องบิน ยูเอสเอส คาร์ล วินสัน พร้อมกองเรือติดตาม อยู่ระหว่างมุ่งหน้าสู่คาบสมุทรเกาหลีตามคำสั่งประธานาธิบดีโดนัลด์ ทรัมป์ เพื่อกดดันเกาหลีเหนือจากความพยายามทดสอบขีปนาวุธและทดลองอาวุธนิวเคลียร์ครั้งที่ 6 คาดว่ากองเรือรบสหรัฐฯจะเดินทางถึงคาบสมุทรเกาหลีราววันที่ 25 เม.ย. ซึ่งก็คาดกันว่า เกาหลีเหนืออาจทดสอบนิวเคลียร์ในวันนั้น เพราะเป็นวันครบรอบ 85 ปีการก่อตั้งกองทัพเกาหลี,อย่างไรก็ตาม ภาพถ่ายดาวเทียมของสหรัฐฯก่อนหน้านี้พบว่าเกาหลีเหนือยังไม่เคลื่อนไหวใดๆ เกี่ยวข้องกับการทดลองนิวเคลียร์ โดยทหารเฝ้าพื้นที่ทดลองนิวเคลียร์ยังเล่นวอลเลย์บอลกันปกติ ซึ่งอาจเดาได้ 2 เหตุผล คือการเตรียมพร้อมทดลองนิวเคลียร์สำเร็จลุล่วงแล้ว รอเพียงคำสั่งจากรัฐบาลกรุงเปียงยาง หรือไม่ก็เป็นแผนลวงของเกาหลีเหนือ,วันเดียวกัน นายลี ดุค-แฮง โฆษกประจำกระทรวงปรองดองแห่งชาติเกาหลีใต้ เผยถึงการยกระดับความเตรียมพร้อมทั่วประเทศก่อนถึงวันสำคัญอีกวันหนึ่งของเกาหลีเหนือในวันอังคารที่ 25 เม.ย.นี้ ซึ่งครบรอบ 85 ปี วันก่อตั้งกองทัพประชาชนเกาหลีเหนือ ทำให้เกาหลีใต้ต้องเฝ้าจับตาสถานการณ์อย่างใกล้ชิด ขณะที่ทูตระดับสูงทั้งสหรัฐฯ เกาหลีใต้และญี่ปุ่น มีกำหนดนัดประชุมในวันอังคารที่ 25 เม.ย. เพื่อหารือเรื่องเกาหลีเหนือ ส่วนการฝึกซ้อมรบสหรัฐฯกับเกาหลีใต้มีกำหนดเสร็จสิ้นช่วงปลายเดือน เม.ย.นี้,ด้านรัฐบาลรัสเซียปฏิเสธที่จะแสดงความคิดเห็น หลังสื่อในประเทศรายงานโดยอ้างถึงแหล่งข่าวที่เป็นประชาชนว่าเห็นกองทัพรัสเซียเคลื่อนขบวนอุปกรณ์ทางทหารรวมถึงกำลังพลมุ่งสู่พรมแดนเกาหลีเหนือ โดยชี้แจงแต่เพียงว่าการเคลื่อนพลภายในประเทศเป็นเรื่องของกองทัพ.
สหประชาชาติ (ยูเอ็น) โดยคณะมนตรีความ มั่นคงแห่งสหประชาชาติ สมาชิก 15 ประเทศลงมติ เอกฉันท์ ประณามเกาหลีเหนือทดสอบขีปนาวุธครั้ง ล่าสุดเมื่อวันอาทิตย์ที่ผ่านมา
ยูเอ็น,เรือรบ,คาบสมุทรเกาหลี,ขีปนาวุธ,เกาหลีเหนือ